DIKTÁTY

Tvrdé spoluhlásky:

Ujo Laco má rád kyslé uhorky. Teta Gitka zasa slané tyčinky. Chudý Matej zjedol radšej jahody a hrušky. Boli sladučké ako med. Gymnastka Lenka si kúpila broskyňové pudingy.

Žiak spravil chybu. Ľady sa hýbu. Uhorky sú kyslé. Anička chystá raňajky. Katka chodí do gymnázia. Nedajte zahynúť vtáčikom.

Tomáš bol na lyžovačke. Opuchlo mu lýtko. Teraz má nohu v gypse. V škole chýba už štyri týždne. Ťažko sa hýbe a zle dýcha. Pomôžu mu vitamíny.

Po dvore behá hydina. Na poli pestujeme burgyňu. Z kuchyne voňajú šišky. Z komína stúpa dym. Nad mlynom poletuje pekný motýľ.

Pri rieke stojí mlyn. Mišo je gymnazista. Má mokré topánky. Chytal raky. Palcom ledva hýbe. Z chaty sa dymí. Dedo číta noviny.

Mäkké spoluhlásky

Anička chodí na zaujímavý krúžok. Učia sa šiť oblečenie. Používajú šijací stroj. Ušila si čipkovanú sukničku. Je veľmi šikovná. Sedí pri stroji celé hodiny. Teší sa, že si ušije džínsy. Bude krajčírkou?

Z oráčiny vzlietol vtáčik. Tíško zaštebotal a vyletel k nebu. Tisíce očí sprevádzajú nášho malého speváčika. Pieseň škovránka sa nesie ponad šíre polia a mlčanlivé doliny.

Dobre sa učím. Prečítala som celú čítanku. Každý večer si čistím uši a oči. Som vždy čisto oblečená. Čistota pol života.

Na oblôčik priletel vtáčik. Bol to čížiček. Šikovne poskakoval. Malý žiačik pozoroval vtáčika. Mal ostrý zobáčik a malé nožičky. Čížik sa mu páčil. Nechcel ho vyplašiť. O chvíľu odletel a sadol si na šípkový krík.

Anička číta zaujímavú knižku. Sníva o čarovnej krajine. Všetko prežíva s hrdinkou. V predstavách chytá motýle. Zadychčaná uniká pred diviakom. Zacítila vôňu a dotyk šípovej ruže.

Slabiky de te ne le di ti ni li

Radi chodíme do lesa. Cez čistinku tečie vodička. Ladislav píli korene lipy. Anička zacítila voňavé kvetinky. Lenka chodí neskoro do školy. Táničku zobudí budík. Zajtra ideme do divadla. Pôjde aj teta Nina?

Našu krajinu navštívil cudzinec. Obdivoval naše vrchy a doliny. Rád počúval slovenské pesničky. Medzi nami sa cítil dobre. Na salaši dostal aj teplú žinčicu. Naša krajina sa mu veľmi páčila.

Radi chodíme do lesa. Nina pozerá na nebo. Nezábudka pekne rozkvitla. Anička zacítila voňavé kvetiny. V lese tečie vodička. Dedko si sladí čaj medíkom. Janíčko má dnes meniny.

Lenka chodí neskoro do školy. Nezábudka dnes pekne rozkvitla. Dedko si sladí čaj medíkom. Radi chodíme do lesa. Básnici píšu básne.

Ručičky na ciferníku ukazujú desať hodín. Ligotavé klince zatĺkame kladivom. Deti obdivujú hadiu kožu. Týždeň má sedem dní. V knihe listuj opatrne! Budete dnes ticho?

Vety

Mama pečie koláče. Otec opravuje rádio. Deti sa hrajú na záhrade. Chytila Veronika motýľa? Neodhadzuj odpadky na trávnik! Hrali ste niekedy tenis? Prezuj si šľapky! Si hladný? Ktoré jedlo máš rád?

Pes Lapaj je spokojný pes. Chceš psa? Ako sa budeš o neho starať? Stoj! Prines palicu! Zajtra pôjdeme na lúku. Hurá! Chcem si zobrať aj loptu!

Poď sem chytro! A pôjdeš i druhý raz? Kam? Na vežu. Aha! A kde sa ponáhľaš? Za mamou.

Ste tu všetci? Výborne! Odchádzame! Vo dvojrade idú deti do divadla. Šípová Ruženka dnes zaspí na sto rokov. Láska ale zlomí kliatbu zlej sudičky.

V nedeľu pôjdeme na plaváreň. Len nech neprší! Chceš ísť s nami aj ty? Nachystaj si veci! Nezabudol si na kúpaciu čiapku? Pri športovaní buď opatrný!

Opakovanie:

Martin a Olinka oberali hrach. Bol zelený a sladký. Malá sestra Vierka zjedla najkrajšie struky. O päť dní dorastú ďalšie. Všetkým deťom chutí aj zrelá mrkva. Čo ešte rastie v záhrade? Jedzte veľa zeleniny!

Olinka dostala košík z lyka. Môj pekný kvietok v noci zvädol. Mesto Ružomberok leží pri rieke Váh. Chystáme sa s deťmi do Vysokých Tatier. Budú z nás po prázdninách tretiaci? Dve žiačky z našej triedy napísali zaujímavé články.

Maroš krútil hlavou. Ako môže byť Ľuba taká protivná?  Aj jemu sa kvety páčili. Ale načo trhať kvety podobné hviezdičkám? Nech si kvitnú!

Sŕňatko sa rozbehlo na lúku. Mama srna zbadala jastraba. Vrhla sa k sŕňatku. Ľahla si na chrbát a tvrdo odrážala útoky jastraba. Z nohy jej vystrekla krv, ale jastraba zahnala.

Jedného dňa lienka malá ďaleko sa zatúlala. Letí ako vo vetre, brázdi čisté povetrie. Raz vysoko, potom nízko, až prišla na rúbanisko. A tam kvetov a tam kríkov, na nich plno motýlikov.